Odločba Komisije

z dne 29. aprila 2004

o odobritvi načrtov spremljanja ostankov, ki so jih predložile Češka, Estonija, Ciper, Latvija, Litva, Madžarska, Malta, Poljska, Slovenija in Slovaška v skladu z Direktivo Sveta 96/23/ES

(notificirano pod dokumentarno številko K(2004) 1607)

(Besedilo velja za EGP)

(2004/449/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 2(3) Pogodbe,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, ter zlasti člena 57 Akta,

ob upoštevanju naslednjega:

(1) Direktiva Sveta 96/23/ES z dne 29. aprila 1996 [1] opredeljuje ukrepe za spremljanje nekaterih snovi in njihovih ostankov v živih živalih in živalskih proizvodih ter določa, da države članice predložijo načrte spremljanja ostankov Komisiji v odobritev.

(2) Seznam, ki opredeljuje obveznosti obveščanja na področju veterinarstva, kakor je predvideno v zadnjem odstavku sklepne listine Pogodbe o pristopu [2], zahteva, da države članice zagotovijo Komisiji vse potrebne informacije za uporabo listine najmanj šest mesecev od datuma pristopa, vključno z načrti spremljanja ostankov iz oddelka 2 poglavja III seznama, da se zagotovi pripravljenost novih držav članic za spremljanje nekaterih snovi in njihovih ostankov v živih živalih in živalskih proizvodih.

(3) Nove članice so bile 2. septembra 2003 pisno obveščene, da morajo Komisiji zagotoviti zadevne načrte spremljanja ostankov.

(4) Češka je v dokumentu z dne 24. oktobra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 16. januarja in 20. februarja 2004, tako da je usklajen z zahtevami Direktive 96/23/ES.

(5) Estonija je v dokumentu z dne 29. oktobra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 16. decembra 2003 in 1. marca 2004, tako da je usklajen z zahtevami Direktive 96/23/ES.

(6) Ciper je v dokumentu z dne 27. oktobra 2003 Komisiji predložil načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 4. februarja in 14. marca 2004, tako da je usklajen z zahtevami Direktive 96/23/ES. Poleg tega je Ciper dne 23. marca 2004 zagotovil dodatna jamstva glede laboratorijske zmogljivosti.

(7) Latvija je v dokumentu z dne 1. novembra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 10. januarja in 2. marca 2004, tako da je usklajen z zahtevami Direktive 96/23/ES.

(8) Litva je v dokumentu z dne 30. oktobra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 14. januarja in 26. februarja 2004, tako da je usklajen z zahtevami Direktive 96/23/ES.

(9) Madžarska je v dokumentu z dne 1. novembra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 19. januarja in 1. marca 2004, tako da je usklajen z zahtevami Direktive 96/23/ES.

(10) Malta je v dokumentu z dne 28. oktobra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 3. februarja in 1. marca 2004, tako da je usklajen z zahtevami Direktive 96/23/ES.

(11) Poljska je v dokumentu z dne 18. novembra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 27. januarja in 26. februarja 2004, tako da je usklajen z zahtevami Direktive 96/23/ES.

(12) Slovenija je v dokumentu z dne 30. oktobra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen s tremi dokumenti z dne 9. januarja, 30. januarja in 29. februarja, tako da je usklajen z zahtevami Direktive 96/23/ES.

(13) Slovaška je v dokumentu z dne 31. oktobra 2003 Komisiji predložila načrt, ki podrobno opredeljuje nacionalne ukrepe, ki jih je treba izvesti v letu 2004 za odkrivanje nekaterih snovi in njihovih ostankov v živih živalih in živalskih proizvodih. Navedeni načrt je bil v skladu z zahtevo Komisije spremenjen z dokumentoma z dne 7. januarja in 27. februarja 2004, tako da je usklajen z zahtevami Direktive 96/23/ES.

(14) Pri pregledu navedenih dokumentov se je izkazalo, da so v skladu z Direktivo 96/23/ES ter zlasti s členoma 5 in 7 Direktive; temu ustrezno bi jih bilo treba odobriti.

(15) Stalni odbor za prehranjevalno verigo in zdravje živali je bil obveščen o ukrepih, predvidenih v tej odločbi –

SPREJELA NASLEDNJO ODLOČBO:

Člen 1

Načrti spremljanja za odkrivanje ostankov in snovi, naštetih v Prilogi I k Direktivi 96/23/ES, v živih živalih in živalskih proizvodih, ki so jih predložile Češka, Estonija, Ciper, Latvija, Litva, Madžarska, Malta, Poljska, Slovenija in Slovaška, so odobreni.

Člen 2

Vsaka država članica sprejme zakone in druge predpise, potrebne za izvajanje svojega načrta spremljanja ostankov iz člena 1. O tem takoj obvesti Komisijo.

Člen 3

Odločba se uporablja ob upoštevanju in od datuma začetka veljavnosti Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške iz leta 2003.

Člen 4

Ta odločba je naslovljena na države članice.

V Bruslju, 29. aprila 2004

Za Komisijo

David Byrne

Član Komisije

[1] UL L 125, 29.4.1996, str. 10.

[2] UL L 236, 23.9.2003, str. 961.

--------------------------------------------------